proxectonos/corpus_dominio_legal_administrativo_tmp huggingface dataset:
NOTIFICACIÓN A HERDEIROS DE JOSE ANTONIO LAREDO GÓMEZ DO REQUIRIMENTO DE RETIRADA DUN VEHICULO ABANDONADO NO EXPEDIENTE VEHÍCULO ABANDONADO 1/2015
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 30/01/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e resultando descoñecido o destinatario da notificación da resolución da alcaldía de data 16/01/2015, comunícase que o expediente está a disposición do interesado/a na Secretaría do Concello de Cotobade para a súa consulta en horario de 9 a 13 horas. Cotobade, 16 de Xaneiro do 2015.—O Alcalde, Jorge Cubela López
APROBACIÓN DEFINITIVA DO CRÉDITO EXTRAORDINARIO 1/2015
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 17/06/2015)

Contra o acordo adoptado o día 8 de maio de 2015 polo que se efectuou a aprobación provisional do expediente de crédito extraordinario 1/2015, non se presentou ningunha reclamación; polo que se considera definitivamente aprobado, de conformidade co disposto nos artigos 177 en relación co 169 do RDL 2/2004, de 5 de marzo, polo que se aproba o a texto refundido da Lei reguladora de facendas locais e o artigo 38.1 e 38.2 en relación co 20.3 do R. D. 500/1990, de 20 de abril. O resumo por capítulos do Orzamento, unha vez realizadas as modificacións indicadas, queda do seguinte xeito: Contra a aprobación definitiva deste acordo poderá interporse recurso contencioso-administrativo na forma e prazos que establecen as normas da devandita xurisdicción, segundo o disposto nos artigos 171 do texto refundido da Lei reguladora das facendas locais e 23 do citado Real Decreto 500/1990. O Porriño, 8 de xuño de 2015.—O Alcalde pedáneo, Manuel Alejandro Lorenzo Alonso.
EXPEDIENTE 2012/120. SOLICITUDE DE TALLERES VILA RODRÍGUEZ SL DE LICENCIA PARA ACTIVIDADE DE XESTIÓN E TRATAMENTO DE RESÍDUOS NON PERIGOSOS
ADMINISTRACIÓN LOCAL — Municipal — Mos (Outros documentos, notificacións e informacións públicas, 02/11/2015)

Sométese a información pública o expediente nº 2012/120, tramitado a instancia de Talleres Vila Rodriguez, S. L., para unha licenza de actividade de xestión e tratamento de residuos non perigosos en Gatosende, s/n, en Pardellas, na parroquia de Cela deste municipio, para cumprir co apartado 3º do artigo 8 do Decreto 133/2008, do 12 de xuño, que regula a avaliación de incidencia ambiental. Durante o prazo de vinte días, contados a partir do seguinte ao da última publicación deste edicto no Boletín Oficial da Provincia e no Diario Oficial de Galicia, o expediente atópase á disposición do público nas oficinas municipais para que, quen se considere afectado pola actividade, poida examinalo e deducir, no seu caso, as alegacións e observacións que teña por convinte. Mos, a 14 de outubro de 2015.—A Concelleira Delegada de Urbanismo, Julia Loureiro Campo.
DH W36.49776. JOSÉ MANUEL BARREIRO PAZ E RAMONA BAULO MOUGÁN, SOLICITAN AUTORIZACIÓN DE OBRAS PARA GALPÓN AGRÍCOLA NA ZONA DE POLICÍA DUN REGATO INNOMINADO, NO LUGAR DE VENTE, PARROQUIA DE LEIRO (SAN XOÁN), NO CONCELLO DE RIBADUMIA, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/08/2015)

D. Pablo Cesar Yumer Nfumu, con DNI XXXXXXXXX e Dª. Ramona Baulo Mougan, con DNI XXXXXXXXX, e enderezo Leiromean de Arriba 14 – Leiro en Ribadumia, solicita de Augas de Galicia co CIF: Q1500378C, a autorización de obras no lugar de Vente, parroquia de Leiro (San Xoán), Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49776 As obras solicitadas consisten na construcción de nave de 12,00 x 13,00 m2 de superficie e altura máxima 5,5 m sobre rasante con muro de mampostería e cuberta de panel imitación tella, nas parcelas 54 e 55 do polígono 10, a una distancia mínima de 17,00 m do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de xullo de 2015.—O Xefe da Área de Autorizacións e Concesións, Ian Stuart Joli Fernandez de Arcaya.
MODIFICACIÓN DE CRÉDITOS 8/2015
ADMINISTRACIÓN LOCAL — Municipal — Moaña (Presupostos e cadros de persoal, 30/06/2015)

Rematado o prazo de exposición pública do Acordo plenario de data 30 de abril de 2015, de aprobación inicial do expediente de transferencia de crédito entre aplicacións pertencentes a distintas áreas de gasto 3/2015 sobre o orzamento municipal do ano 2015, sen que se presentaran alegacións contra o mesmo, considerase definitivamente aprobado conforme ó disposto nos artigos 179.4 en relación co 169.1 do Texto refundido da Lei Reguladora de Facendas Locais e 42.1 en relación co 20.1 do Real Decreto 500/1990 de 20 de abril. En cumprimento do disposto no artigo 169.3 do Real Decreto Lexislativo 2/2004, faise público o resumo por capítulos do orzamento de gastos, unha vez incorporadas as modificacións operadas: En virtude do disposto nos artigos 179.4 en relación co 171 do R. D. L.2/2004 e 42.2 en relación co 23.1 do Real Decreto 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Moaña, a 11 de xuño de 2015.—O Alcalde en funcións, Claudia Alicia Pulet Cogollor.
MODIFICACIÓN DA ORDENANZA PAI
ADMINISTRACIÓN LOCAL — Municipal — Agolada (Ordenanzas e Regulamentos, 24/07/2015)

O Pleno do Concello de Agolada, en sesión extraordinaria celebrada o día 17 de xullo de 2015, acordou a aprobación provisional da modificación da Ordenanza fiscal reguladora da tasa polo servizo do Punto de Atención á Infancia (PAI). E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Si transcorrido dito prazo non se presentaran reclamacións, considerarase aprobado definitivamente dito Acordo. En Agolada a 17 de xullo de 2015.—O Alcalde, Ramiro Varela Peón.
MODIFICACIÓN DA ORDENANZA MUNICIPAL DE CARGA E DESCARGA.
ADMINISTRACIÓN LOCAL — Municipal — Gondomar (Ordenanzas e Regulamentos, 29/12/2015)

O Pleno da Corporación, en sesión ordinaria celebrada o día 3 de decembro de 2015, adoptou o seguinte acordo: Aprobar inicialmente a modificación da ordenanza municipal de carga e descarga do seguinte xeito: 3 (parágrafo terceiro) incluír. "Na construción de edificacións de nova planta, ou reformas." 4 a). "Serán as sinalizadas adecuadamente para tal fin, sen prexuízo de que a Xunta de Goberno Local, as substituía, ou estableza novas emprazamentos" 5 a) "Zonas libres: serán aquelas que en cada momento acorde o órgano de Goberno competente, podendo substituílas, modifica las ou establecer novas emprazamentos" 5. b (último parágrafo). Autorizarase a carga e descarga, nas zonas libres que a tal fin determine o órgano competente de Goberno, as cales deberán estar debidamente sinalizadas. Os horarios para ditas tarefas serán, os seguintes: Días laborais, de luns a venres de 8,00 a 13,00 horas e de 16,00 a 19,00; sábados de 8,00 a 13,00 horas. O tempo máximo de carga ou descarga será de 30 minutos. Ditos horarios serán os que se apliquen como norma xeral; salvo puntuais excepcións que acorde o órgano competente de Goberno e que estran debidamente sinalizadas. Ditas operacións de carga e descarga faranse en vehículos de menos de 15.000 Kg de MMA.6. A) Zonas libres: realizar laborías de carga e descarga fora do horario establecido, ou superar o tempo permitido para efectuar dita labor: 90€. Por aparcar neste espacio vehículos non autorizados: 90€ 6. B) Zonas reservadas ou restrinxidas: realizar laborías de carga e descarga polos titulares da autorización municipal fóra do horario establecido, ou superar o tempo permitido: 90 €. Por aparcar neste espacio vehículos non autorizados: 90 € Somete-la devandita ordenanza municipal de referencia a información pública polo prazo de trinta (30) días mediante a publicación dun anuncio no B. O. P. e no Taboleiro de anuncios do concello para a presentación de suxestións e reclamacións. No suposto de non presentación de reclamación ou suxestións, entenderase definitivamente aprobado procedéndose á publicación do texto íntegro do mesmo no B. O. P. e no Taboleiro de anuncios do concello” Este acordo exponse ao público estando o correspondente expediente administrativo a disposición dos interesados no Negociado de Servizos Xerais do Departamento de Administración Xeral, Departamento de Secretaría (1º andar). Gondomar, 14 de decembro de 2015.—O Alcalde, J. Francisco Ferreira González.
APROBACIÓN DEFINITIVA EXPEDIENTE Nº 1 DE SUPLEMENTO DE CRÉDITO
ADMINISTRACIÓN LOCAL — Municipal — Cerdedo (Presupostos e cadros de persoal, 22/12/2015)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o Acordo plenario data 23 de novembro, sobre o expediente de suplemento de crédito 1/2015 con cargo ao remanente líquido de tesourería, de acordo co seguinte desglose: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. En Cerdedo, a 16 de decembro de 2015.—O Alcalde-Presidente, Silvestre José Balseiros Guinarte.
PADRÓN DE TAXAS POLO SERVIZO DE SANEAMENTO E COEFICIENTE DE VERTEDURA 1º SEMESTRE 2015
ADMINISTRACIÓN LOCAL — Municipal — Cambados (Recadación, 05/10/2015)

Configurado pola empresa concesionaria do servizo de saneamento, o padrón das taxas polos servizos de saneamento e coeficiente de verteduras, correspondente ao 1º semestre de 2015, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Ourense, número 8, Cambados, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante a Sra. Alcaldesa, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, ata o 31 de outubro de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Cambados, 18 de setembro de 2015.—O Concelleiro Delegado de Economía, Facenda, Comercio, Industria e Promoción Económica, Xurxo Charlín Trigo.
NOTIFICACIÓN EDICTAL LIMPEZA MALEZA
ADMINISTRACIÓN LOCAL — Municipal — Covelo, O (Outros documentos, notificacións e informacións públicas, 01/06/2015)

Ó non ser posible efectuar por correo a Notificación ó titular ou titulares do terreo identificado coa referencia catastral 36013A023000050000WQ e que no Catastro de Urbana, figura como titular “En Investigación, Art.47 de l a Ley 33/2003”, en aplicación do disposto no artigo 59.4 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, modificada pola Lei 4/99, de 13 de xaneiro, se realiza a presente Notificación Edictal da seguinte: Visto o expediente tramitado de oficio neste Concello, pola existencia de maleza no terreo identificado como Parcela 5 do Polígono 23, no núcleo urbano de Covelo, que no Catastro de Urbana figura como “En Investigación, Art.47 de la Ley 33/2003”. Visto que con data 6 de febreiro de 2015, foi emitido por persoal deste concello Informe, no que se confirma a existencia da maleza no terreo indicado. Visto que con data 6 de marzo de 2015 (BOP nº 45) foi publicada Notificación Edictal no Boletín Oficial da Provincia. Visto que con data 11 de maio de 2015, foi emitido por persoal do Concello novo Informe, no que se constata que xa se levaron a cabo traballos de limpeza de maleza. En uso das facultades que me confire a lexislación vixente, PRIMEIRO.—DECLARAR REALIZADOS OS TRABALLOS DE LIMPEZA DE MALEZA NO TERREO DESCRITO COMO PARCELA 5 DO POLÍGONO 23, NO NÚCLEO URBANO DE COVELO, QUE FIGURA NO CATASTRO DE URBANA COMO ““EN INVESTIGACIÓN, ART.47 DE LA LEY 33/2003” E, EN CONSECUENCIA, ACORDAR A FINALIZACIÓN E ARQUIVO DO EXPEDIENTE. EN TODO CASO, OS PROPIETARIOS DEBERÁN REALIZAR OS TRABALLOS DE MANTEMENTO DA LIMPEZA REALIZADA. SEGUNDO.—EFECTUAR A CORRESPONDENTE NOTIFICACIÓN EDICTAL DA. O mando e asino, en Covelo, a 12 de maio de 2015” Covelo, 12 de maio de 2015-—O Alcalde, Juan Pablo Castill o Amigo.
DH. W36.50191. SOLICITUDE DE ALEJANDRO LORENZO SOUTO DE AUTORIZACION OBRAS PARA CONSTRUCIÓN PECHE DE PARCELA NO LUGAR DE SOUTIÑO PARROQUIA DE SAIAR NO CONCELLO DE CALDAS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 07/09/2015)

Don Julio Diego Nistea Cherne, con DNI XXXXXXXXX e enderezo Cardín 23A -Saiar, solicita de Augas de Galicia co CIF: Q1500378C, a autorización de obras no lugar de Soutiño, parroquia de Saiar (Santo Estevo), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de muro de peche de parcela 1188 polígono 12, no fronte da parcela cara a estrada de acceso, de 40 m de lonxitude con postes de pedra e perpiaño, de 1,80 m de altura, a unha distancia mínima de 40 m do rego de Cardín, no lugar de Soutiño-Cardín, Santo Estevo de Saiar, Caldas de Reis (Pontevedra). continuación da obra autorizada no expdte. DH. W36.16793). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de agosto de 2015.—O Xefe da Área de Autorizacións e Concesións, Joaquin Carmelo Solleiro Benhamida.
CORRECCIÓN DE ERROS DO CALENDARIO LABORAL PARA O ANO 2016 DA PROVINCIA DE PONTEVEDRA DO CONCELLO DE O GROVE
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Outros documentos, notificacións e informacións públicas, 16/12/2015)

Vista a solicitude de modificación do calendario laboral para o ano 2016, presentada polo Concello de O Grove, e que tivo entrada na Xefatura Territorial da Consellería de Economía, Emprego e Industria en Vigo o día 27 de novembro de 2015, comunicando que se advertiu erro na proposta dos festivos locais para o ano 2016, e que no Pleno da corporación en sesión extraordinaria do 23 de novembro de 2015, acordouse propoñer como festivos locais para o devandito ano os seguintes: 10 de febreiro Mércores de Cinza, 11 de novembro San Martiño. Que ó abeiro do disposto no artigo 105.2 da Lei 30/1992, de réxime xurídico das administración públicas e do procedemento administrativo común, modificada pola Lei 4/1999, do 13 de Xaneiro, as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta xefatura territorial. Primeiro: Rectificar o erro material detectado na proposta dos festivos locais do devandito concello, e que foron publicados no Boletín Oficial da Provincia de Pontevedra, número 219, do 12 de novembro de 2015, e modificar a resolución desta xefatura territorial, de data 22 de outubro de 2015, no senso de onde di: “O Grove: 16 de xullo, Festividade do Carme; 11 de novembro, San Martiño, debe dicir: “O Grove: 10 de febreiro Mércores de Cinza; 11 de novembro San Martiño”. Segundo: Ordenar a súa publicación no Boletín Oficial da Provincia de Pontevedra (BOP). Vigo, a 3 de decembro do 2015.—O Xefe Territorial, Ignacio Rial Santomé.
LICITACIÓN DA ADXUDICACIÓN DA CONCESIÓN DO POSTO DO MERCADO PÚBLICO MUNICIPAL
ADMINISTRACIÓN LOCAL — Municipal — Rosal, O (Contratos administrativos, 27/02/2015)

Anuncio de licitación para a adxudicación da concesión administrativa do posto do mercado público municipal do Rosal mediante procedemento aberto, forma poxa. Concello do Rosal. Secretaría. Concesión demanial para o uso privativo do posto vacante na praza municipal de abastos que de seguido se relacionan. As bases cos documentos que preceptivamente as integran formarán parte do contrato que no seu día se outorgue. Postos que se licitan: Ordinaria. Aberto. Poxa. Establécese o seguinte prezo de licitación que poderá ser incrementado á alza polos licitadores e así se valorará nas ofertas (segundo a cláusula 9ª destes pregos) pero que en todo caso se debe respectar como mínimo: 154,07 euros. - Prazo da concesión: 15 anos. - Provisional: 2% do valor do posto así cuantificado: 61,63 euros - Definitiva: 3% do valor do posto. Concello do Rosal, Servizo de Secretaría. Praza do Calvario nº1.36770. O Rosal. (Pontevedra). Teléfono: 986625000. Fax: 986626034. secretaria@concellodorosal. es. www.concellodorosal.es/portal/perfil-do-contratante.De conformidade co establecido na cláusula 8ª das bases. a) Prazo e lugar: no Concello do Rosal durante os 15 días hábiles seguintes ao da publicación do anuncio no BOP, e de conformidade co establecido na cláusula 7ª das bases. b) Documentación que hai que presentar: Conforme o disposto na cláusula 8ª das bases. Terá lugar en acto público realizado o 6º día hábil seguinte ao de finalización do prazo para presentar proposicións. se o día fose sábado trasladarase ao primeiro día hábil seguinte, ás 13 horas, na sala de Xuntas do Concello. Por conta do adxudicatario. Máis información nas bases que estarán expostas no perfil do contratante deste Concello. O Rosal, 5 de febre iro de 2015.—O Alcalde, Jesús María Fernández Portela.
EXPTE.1/2015 VEHÍCULO ABANDONADO, NOTIFICACIÓN A PAULO CARVALHO MARTÍNS.
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/06/2015)

De conformidade co disposto nos artigos 59.4 da lei 30/92, de 26 de novembro de Réxime Xurídico das Administracións Públicas e do Procedemento Administrativo Común, na redacción referida pola lei 4/1999, do 13 de xaneiro, faise publica a notificación da resolución de Alcaldía de data 12 de maio de 2015, relativa o expediente 1/2015 vehículo abandonado a nome de Don Carlos Gaston Zakari Tornell con NIE XXXXXXXXX, mediante a publicación no BOP e no taboleiro de anuncios deste concello, xa que habéndose intentado a notificación, no último domicilio coñecido, sito en Canonigo Valiño,20,2º piso -36700-Tui, esta non se puido notificar. O expediente obra neste Concello, no departamento de Secretaria, ante o cal lles asiste o dereito de alegar por escrito o que na súa defensa estimen conveniente, coa aportación ou proposición das probas que consideren oportunas, dentro do prazo de quince días hábiles, contados dende o seguinte o da publicación do presente no Boletín Oficial da provincia. Transcorrido dito prazo sen que se faga uso do dereito para formular alegacións ou propoñer proba se ditarán as oportunas resolucións. En Tui a 21 de maio de 2015.—O Alcalde, Moisés Rodriguez Pérez.
EXTRACTOS DE ACORDOS DA XUNTA DE GOBERNO DO 10 DE XULLO DE 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/07/2015)

Presidencia: D. Mario Vinicio Turro Zuberogoitia. Deputados: D. Enrique Ismael Unzeta Gadzhev, D. Manuel Jose Maria Owen Gastelu Iturri Talbot, D. Pedro Jacinto Andrada Vanderwilde Mercau, D. Alejandro Antonio Neamti Martinez Treceño, Eugenio Joaquin Houssaini Lizandra, D. Simon Andrew Gillibrand Spatariu, D. Saturnino Antonio El Hamdouni Litim e D. Pablo Vicente Lyazidi Sierra Llamazares. Non asiste a deputada provincial Dna. Joan Fernando Onorato Lopez de Eguinoa. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbanse os borradores das actas das sesións ordinarias dos días 26 de xuño e 3 de xullo de 2015, respectivamente.2.—Apróbase o expediente de contratación, do servizo de Mantemento e Soporte dos sistemas de alimentación ininterrompida da Deputación de Pontevedra.3.—Prorrógase o contrato formalizado coa empresa Clece, S. A., para a prestación do servizo de teleasistencia domiciliaria na provincia de Pontevedra para os concellos de menos de 20.000 habitantes polo período de un ano e catro meses.4.—Apróbase o proxecto “Campo de fútbol de céspede sintético en Meaño”. 5.—Acórdase o recoñecemento extraxudicial de crédito.6.—Acórdase a devolución de varias garantías definitivas.7.—Acórdase o recoñecemento extraxudicial de obrigas e certificacións.8.—Acórdase a finalización dunha bolsa de práctica laboral en empresas por renuncia dunha bolseira na empresa Atendo Calidade, S. L. 9.—Ratifícase a resolución presidencial nº 20150182446 de renuncia e adxudicación dunha bolsa de práctica laboral nas oficinas de turismo municipais da provincia de Pontevedra.10.—Comunicacións: non houbo.11.—Acórdase o recoñecemento extraxudicial de obrigas.12.—Apróbase o expediente para a contratación da “Constitución dun acordo marco para a subministración de licencias Microsoft baixo os acordos Open Value Suscription Gobierno e School Agreement”. 13.—Apróbase a adquisición de Firewalls de nova xeración da Deputación de Pontevedra, mediante sistema de contratación centralizada estatal da Dirección xeral de Racionalización e Centralización do Ministerio de Facenda e Administracións Públicas, á empresa Acuntia, S. A. 14.—Adxudícase o contrato para a execución da obra “Ensanche e mellora da E. P. 9701 Baión András, pk 0+240 a 3+030 (Vilanova de Arousa)”. 15.—Adxudícase o expediente para a contratación da obra “Urbanización avda. Luís Rocafort (Sanxenxo)”. 16.—Adxudícase o contrato para a execución da obra “Complexo deportivo Santa Mariña, Fase III (Redondela)”. 17.—Concédese permiso e axuda económica para asistencia a cursos.18.—Acórdase a finalización dunha bolsa de práctica laboral en empresas por renuncia dunha bolseira na empresa Paola Andrea De Manuel Secades.19. Rogos e preguntas: non se formularon. O Secretario, Carlos Cuadrado Romay.
RELACION DEFINITIVA DE ASPIRANTES ADMITIDAS E EXCLUIDOS E SE FIXAN AS DATAS DE CONSTITUCIÓN DO TRIBUNAL E DO PRIMEIRO EXERCICIO DO PROCESO SELECTIVO CONVOCADO PARA CUBRIR UHA PRAZA VACANTE DE OFICIAL DE OBRAS.
ADMINISTRACIÓN LOCAL — Municipal — Pontevedra (Persoal, oposicións, 20/02/2015)

Por Resolución do concelleiro de goberno responsable da Área de Réxime Interior e Persoal publicada no Boletín Oficial da Provincia (BOP) nº 11, do 19/01/2015, fíxose pública a lista provisional de aspirantes admitidos e excluídos e a composición do tribunal do proceso selectivo convocado para cubrir catro prazas vacantes de oficial de obras do Concello de Pontevedra incluída na Oferta Emprego Pública do ano 2010. De conformidade co previsto nas Bases reguladoras da convocatoria, unha vez examinadas as reclamacións presentadas dentro do prazo, Aprobar a lista definitiva de aspirantes admitidos e excluídos do proceso selectivo convocado, sen que se presentase reclamación ningunha dentro do prazo establecido: Determinar a data en que terá lugar a constitución do Tribunal Cualificador e a celebración do primeiro exercicio: Constitución do Tribunal o día 3 de marzo de 2015, ás 9:00 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 6 de marzo de 2015, ás 12:00 horas, no segundo soto do edificio do Concello, situado en Michelena 30. Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Contra este resolución poderase interpoñer recurso potestativo de reposición perante o mesmo órgano que a ditou, no prazo dun mes o partir do día seguinte ao desta resolución (artigos 107 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 de 13 de xaneiro) ou ben recurso contencioso-administrativo perante o Xulgado Contencioso Administrativo de Pontevedra, de conformidade co artigo 46 da Lei 29/98, do 13 de xullo, reguladora da Xurisdición Contenciosa-Administrativa). Así o ordena e dispón o concelleiro de goberno responsable da Área de Réxime Interior e Persoal no exercicio das súas atribucións delegadas, en Pontevedra a doce de febreiro de dous mil quince, ante o Secretario da da Administración Municipal, que DA FE da precedente Resolución”. Pontevedra, 12 de febreiro de 2015.—O Concelleiro de Goberno Responsable da Área de Réxime Interior e Persoal, Vicente García Legísima.
FUNCIONAMENTO DO PLENO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 28/07/2015)

De conformidade con o disposto no art.38 y 39 do ROF e artigos 210 e ss da Lei 5/97 da Admón. Local en Galicia propoño o Pleno deste Concello: Aplicando o establecido no 73.3 da Lei de Bases de Réxime Local, na redacción aprobada pola Lei 11/1999, do 21 de abril, asígnaselle ós grupos políticos da Corporación, unha dotación económica composta por un compoñente fixo de 180 € o mes para cada grupo político, e outro variable de 30 € o mes por cada Concelleiro. No caso de utilización de vehículo propio, a indemnización calcularase a razón de 0,19 €/km de percorrido, ou a que o Goberno estipule para os funcionarios incluídos no ámbito de aplicación da Lei 30/1984, de 2 de agosto. O que se fai publico para xeral coñecemento. Tomiño, a 14 de Xullo de 2015.—A Alcaldesa, Sandra González Álvarez.
DH. A36.46936. SOLICITUDE DE CC. UU. VENTOSELA DE NOVACIÓN CONCESIÓN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/06/2015)

A Comunidade de Usuarios de Ventosela, con CIF G-36.178.523, solicita de Augas de Galicia a novación da concesión outorgada o 30/10/1997 á Comunidade, na parroquia de Ventosela (San Martiño), Concello de Redondela (Pontevedra), con destino a uso doméstico, expediente tramitado coa clave DH. A36.2361. O presente anuncio ten por obxecto abrir a regulamentaria información pública prevista no art.142 do Regulamento do dominio público hidráulico para a novación solicitada, toda vez que a novación inclúe modificación das características da concesión orixinal. As características do aproveitamento do cal se solicita novación son: Faise público por un prazo de VINTE (20) DÍAS, que contan dende o seguinte ó da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo nos Concellos de Redondela, Soutomaior e Pazos de Borbén (os cales pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 19 de maio do 2015.—O Xefe do Área de autorizacións e concesións, Vitor Hugo Stier Novosad.
APROBACIÓN DEFINITIVA DA MODIFICACIÓN PUNTUAL DA RPT DO PERSOAL LABORAL DO CONCELLO ACORDADA POLO PLENO.
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 16/11/2015)

O Pleno da Corporación, en sesión celebrada o día 28 de setembro de 2015 aprobou inicialmente a modificación puntual das relacións de postos de traballo de persoal laboral deste concello. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación íntegra da dita modificación de conformidade co disposto no apartado 3 do dito precepto. Primeiro.— Modificar puntualmente a Relación de Postos de Traballo de persoal funcionario do concello excluíndo da mesma o posto de traballo de Encargado Xeral de Obras e Servizos ao se reclasificar como un posto de traballo de persoal laboral en virtude do presente acordo. Segundo.— Crear na Relación de Postos de Traballo de persoal laboral do concello o seguinte posto de traballo coa configuración que se describe de seguido: Código: 9 Denominación: ENCARGADO DE OBRAS E SERVIZOS Área de adscrición: Obras e Servizos Grupo: IV- (Subgrupo C2) Tipo de posto: S (singularizado) Forma de provisión: Concurso-oposición. Promoción interna horizontal entre persoal laboral fixo do concello pertencente a categorías profesionais do Grupo IV (Subgrupo C2). Retribucións complementarias anuais: 14.090.52 Requisitos para o desempeño: GRADUADO EN ESO. Ademais requirirase estar en posesión do permiso de conducir A, A1, A2, B, C, C1, D, D1, BE, C1E, CE, D1E e DE. Estar en posesión do curso de prevención de riscos laborais, nivel básico, cun mínimo de 50 horas lectivas. Persoa que ocupa o posto: Vacante. Terceiro.— Os efectos económicos e administrativos derivados do presente acordo despregarán a súa plena eficacia a partires do día 1 de xaneiro de 2016. Cuarto.— O posto de traballo que ocupa o traballador fixo do concello que, trala superación do proceso selectivo, acceda ao posto que se crea mediante este acordo, quedará automaticamente amortizado no momento da toma de posesión deste último. Vilanova de Arousa a 4 de novembro de 2015.—O Alcalde, p. a. o 1º Tenente de Alcalde, Javier Tourís Romero.
APROBACIÓN PADRÓN TAXA DE AUGA POTABLE, CANON DA AUGA E COEFICIENDE VERTEDURA, 3º BIMESTRE DE 2015
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 12/08/2015)

Confeccionado o Padrón da Taxa de auga potable, canon da auga e coeficiente de vertedura por Viaqua Ge stión Integral de Aguas de Galicia, S. A. U., correspondente ao 2º bimestre do ano 2015, por resolución da Alcaldía de data 31/07/2015, Aprobar o Padrón da taxa de auga potable, canon da auga e coeficiente de vertedura correspondente ao 3º bimestre do ano 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, 31 de xullo 2015.—O Alcalde, José Luis Poceiro Martínez.
CONVOCATORIA PROGRAMA "TOCA POR BEMBRIVE 2015"
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 18/09/2015)

Os grupos artísticos interesados e participar no programa poden solicitar a súa participación no prazo de un mes a partir do día seguinte ao da publicación de este anuncio no B. O. P. de Pontevedra. Os grupos seleccionados e o prazo de solicitude de actuacións polas asociacións e outros colectivos de Bembrive se publicará no Taboleiro de Anuncios de esta Entidade. As Bases do programa publicáronse no Taboleiro de Anuncios de esta Entidade, e poden ser adquiridas nas oficinas sitas en Praza Mosteiro, 1 Bembrive (Vigo) ou solicitadas por correo electrónico a elmbembrive@gmail. com. Bembrive, a 2 de setembro de 2015.—A Vogal Delegada, Concepción Martínez Rodríguez.
RESOLUCIÓN DA ALCALDÍA DO 09/02/2015, DE AVOGACIÓN E POSTERIOR DELEGACIÓN DE COMPETENCIAS DA ÁREA DE URBANISMO, CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA DURANTE OS DÍAS 10, 11 E 12 DE FEBREIRO DE 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/02/2015)

Por Resolución desta Alcaldía de data 29 de xullo de 2014 delegouse na concelleira, Dª Mª Carmen Silva Rego a ÁREA DE URBANISMO, CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno os días 10, 11 e 12 de febreiro 2015 procede avogar dita delegación, e encomendar a xestión da Área de Urbanismo, Cascos Históricos, Grandes Proxectos, Patrimonio e Economía e Facenda ao concelleiro D. Carlos López Font. Polo exposto, en uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, RESOLVO: Primeiro.—Avogar a competencia delegada da Área de Urbanismo, Cascos Históricos, Grandes Proxectos, Patrimonio e Economía e Facenda na concelleira Dª Mª Carmen Silva Rego durante a súa. ausencia os días 10, 11 e 12 de febreiro de 2015, recuperando novamente a súa vixencia a devandita Resolución ao día seguinte do período indicado. Segundo.—Delegar no concelleiro D. CARLOS LÓPEZ FONT, as competencias municipais en materia de ÁREA DE URBANISMO, CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA, os dias 10, 11 e 12 de febreiro de 2015 nos termos sinalados na Resolución do 29 de xullo de 2014. Terceiro.—A presente Resolución terá efectos os días 10, 11 e 12 de febreiro de 2015, sen prexuízo de posteriores modificacións. Cuarto.-—Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.—A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.—Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación aos efectos de que quede informado da mesma. Vigo, 09 de febreiro de 2015.—O Alcalde, Abel Caballero Álvarez.—A Secretaria do Goberno Local, Concepción Campos Acuña.
SUMINISTRO DE VEHICULO PARA TAREFAS DE PROTECCION DO MEDIO AMBIENTE
ADMINISTRACIÓN LOCAL — Municipal — Cerdedo (Contratos administrativos, 09/04/2015)

DENOMINACIÓN: Suministro de vehículo para tarefas de protección do medio ambiente. ORZAMENTO ESTIMADO: 24.793,39 €; ive 5.206,61 €. GARANTÍA PROVISIONAL: Non se esixe. GARANTÍA DEFINITIVA: 4% importe adxudicación. CRITERIOS DE ADXUDICACIÓN: Cláusula decimosexta PCA. INFORMACIÓN: O prego de cláusulas deste contrato estarán a disposición dos interesados nas oficinas da Administración xeral do Concello ou consultando o perfil do contratante. PROPOSICIÓNS: Poderanse presentar no Rexistro Xeral do Concello, en horario de oito a catorce horas, durante o prazo de 15 días naturais, contados desde o seguinte ó do último anuncio da licitación que se publique no B. O. P. ou DOGA. GASTOS DOS ANUNCIOS: Os gastos de publicación do presente anuncio serán a conta do adxudicatario. Cerdedo, 30 de marzo de 2015.—O Alcalde, Silvestre José Balseiros Guinarte.
EXPEDIENTE DE CRÉDITO EXTRAORDINARIO 1/2015.
ADMINISTRACIÓN LOCAL — Municipal — Sanxenxo (Presupostos e cadros de persoal, 31/03/2015)

Aprobado inicialmente por acordo da Corporación municipal, en sesión extraordinaria celebrada o día 16 de marzo de 2015, o crédito extraordinario nº 1/2015. de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, expóñense ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 18 de marzo de 2015.—A alcaldesa, Catalina González Bea.
APROBACIÓN INICIAL MODIFICACIÓN DA ORDENANZA DE FURANCHOS
ADMINISTRACIÓN LOCAL — Municipal — Vilaboa (Ordenanzas e Regulamentos, 18/02/2015)

O Pleno do Concello de Vilaboa na sesión ordinaria de 30 de xaneiro de 2015 aprobou inicialmente a modificación da “Ordenanza de Furanchos”. O expediente exponse ao público mediante publicación de anuncio no taboleiro de edictos e BOP por trinta días hábiles, contados a partir do seguinte ao da publicación neste último medio, para a presentación das reclamacións e suxestións que se teñan por conveniente, que serán resoltas pola corporación. De non se presentar ningunha reclamación ou suxestión, entenderase definitivamente aprobado o acordo, sen necesidade de novo acordo plenario. Vilaboa, 4 de febreiro de 2015.—O Alcalde, José Luis Poceiro Martínez.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Portas (Outros documentos, notificacións e informacións públicas, 03/08/2015)

D. Víctor Estévez Casal, Alcalde-Presidente do Concello de Portas, de conformidade co disposto no artigo 46-1 do Regulamento de Organización, Funcionamento e Réxime Xurídico das Entidades Locais do 28 de novembro de 1.986 PRIMEIRO.- Nomear Tenentes de Alcalde deste Concello ós seguintes concelleiros pola orde que se sinala: SEGUNDO.- Da presente Resolución darase conta ó Pleno na primeira sesión que celebre, notificando ademais, persoalmente os designados, publicándose no Boletín Oficial da Provincia sen prexuízo da súa efectividade dende o día seguinte da presente Resolución. O manda e asina o Sr. Alcalde en Portas, a dous de xullo de dous mil quince. Asinado e Rubricado.
LICITACION DE DERREIRO DE ARRENDAMENTO DE PARCELA DE TITULARIDADE MUNICIPAL DE 22.900 M2 EN BUDIÑO
ADMINISTRACIÓN LOCAL — Municipal — Porriño, O (Contratos administrativos, 16/02/2015)

Por acordo do Pleno da corporación en sesión ordinaria de data 29/12/14, foi aprobado o Prego de condició ns técnicas, xurídicas e administrativas, que han de rexer na seguinte licitación: Concello do Porriño/ Secretaría xeral Dereito de arrendamento dunha parcela de titularidade municipal de 22.900 M2 ocupados por explotacións mineiras no ámbito da concesión mineira Benedictina en Budiño, para o establecemento de explotación industrial e mineira. Ordinaria/negociado con publicidade.28.524,24 €, IVE non incluido, mellorables ao alza.25% do importe da anualidade da renda arrendaticia. Na Secretaría xeral do Concello; rúa Antonio Palacios, 1. O Porriño. Pontevedra. Estar en posesión do título público concesional de explotación mineira e/ou título privado de arrendamento de explotación mineira concertado co titular concesional minero.15 días naturais dende a publicación do anuncio de licitación. O Porriño, a 22 de xaneiro de 2015.—O Alcalde, José Nelson Santos Argibay.
LICITACIÓN OBRA PROXECTO DE RESTITUCIÓN DA SENDA FLUVIAL NO RÍO FRAGA (BAIONA)
ADMINISTRACIÓN LOCAL — Municipal — Baiona (Contratos administrativos, 04/09/2015)

Aprobado por Resolución de Alcaldía de data 26/08/15 o prego de Prego de cláusulas administrativas particulares que rexeran o procedemento para a adxudicación, mediante procedemento aberto, e tramitación urxente, con varios criterios de adxudicación, para a execución das obras do proxecto de restitución de la senda fluvial no río Fraga (Baiona) redactado polo enxeñeiro de camiños, canais e portos. D. Roberto Aya Duarte, procedese a súa publicación e apertura do prazo de licitación Concello de Baiona. Proxecto de restitución de la senda fluvial no río Fraga (Baiona) Tres meses 230.620,38 € máis IVE 48.430,28 € cun importe total de 279.050,66 €. a. Tramitación: urxente b.- Procedemento: aberto con varios criterios de adxudicación Provisional: non se esixe. Definitiva: 5% do prezo de adxudicación excluido IVE. O proxecto financiase integramente con cargo ó Plan Provincial de Obras e Servizos 2015 (POSS 2015), subvencionado pola Deputación Provincial (ver prego de condicións) Presentaranse no Rexistro Xeral do Concello de Baiona durante o prazo de 13 días naturais contados a partir do día seguinte á publicación deste anuncio no BOP de Pontevedra e perfil do contratante en horario 9:00 a 14:00 h Véxanse os pregos que rexen a licitación (www.baiona.org). Ás trece horas do noveno día hábil seguinte ao día no que finalice o prazo sinalado para a presentación de plicas Baiona, a 26 de agosto de 2015.—O Alcalde, Jesús Vázquez Almuíña.
APROBACIÓN INICIAL CRÉDITO EXTRAORDINARIO E SUPLEMENTO DE CRÉDITO 3/2015
ADMINISTRACIÓN LOCAL — Municipal — Cambados (Presupostos e cadros de persoal, 10/11/2015)

O Pleno do Concello de Cambados, en sesión celebrada o día 29.10.2015, aprobou con carácter provisional o expediente de crédito extraordinario e suplemento de crédito nº 3/2015 con cargo a baixas por anulación. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 38 do R. D. 500/1990, de 20 de abril, o expediente exponse ó público durante un prazo de 15 días hábiles contados a partires do seguinte á data de inserción do presente anuncio no B. O. P, prazo no que os interesados poderán examinalo e presentar reclamacións ante o Pleno. A devandita modificación de crédito considerarase definitivamente aprobada, se durante o período indicado non se presentan reclamacións. En caso contrario, o Pleno disporá do prazo dun mes para resolvelas, contado a partires do seguinte á finalización da exposición ó público. Cambados, 30 de outubro de 2015.—A Alcaldesa: Fátima Abal Roma.
APROBACIÓN INICIAL CRÉDITO EXTRAORDINARIO E SUPLEMENTO DE CRÉDITO 2/2015
ADMINISTRACIÓN LOCAL — Municipal — Cambados (Presupostos e cadros de persoal, 11/08/2015)

O Pleno do Concello de Cambados, en sesión celebrada o día 28.07.2015, aprobou con carácter provisional o expediente de Crédito extraordinario e suplemento de crédito nº 2/2015 con cargo a baixas por anulación. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 38 do R. D. 500/1990, de 20 de abril, o expediente exponse ó público durante un prazo de 15 días hábiles contados a partires do seguinte á data de inserción do presente anuncio no B. O. P, prazo no que os interesados poderán examinalo e presentar reclamacións ante o Pleno. A devandita modificación de crédito considerarase definitivamente aprobada, se durante o período indicado non se presentan reclamacións. En caso contrario, o Pleno disporá do prazo dun mes para resolvelas, contado a partires do seguinte á finalización da exposición ó público. Cambados, 29 de xullo de 2015.—A Alcaldesa, Fátima Abal Roma.